== Embedsmandsliv ==
Af Stortinget i [[1824]] blev han, som nu var bosat i Christiania, ikke medlem. Gennem pressen søgte han at virke for sine egne og for kongens grundlovsforslag. Ligesom han i sine forslag åbent havde vedkendt sig sine ringe tanker om bønderne som nationalrepræsentanter, således omtalte han overalt med hån og bitterhed den grundlovs ufuldkommenheder, han selv havde været med at istandbringe. Stortinget forkastede enstemmigt forslagene; det androg også om ophævelse af generalprokurørembedet. Stillingen blev Falsen utålelig, og han søgte og fik ([[5. maj]] [[1825]]) det efter Christie ledige [[Bergens Stift]]amtmandsembede. Under al denne opslidende kamp havde han udgivet en ''Norges Historie til [[1319]]'' (fire bind, Christiania [[1823]]-[[1824|24]]), der tiltalte samtiden, men er uden videnskabelig betydning.
Historie Organisationer Uddannelsesinstitutioner